《满江红 戊子六月六日三十初度》
清代·梁鼎芬

岁月骎骎，笑三十、男儿如此。也只羡、天边黄鹄，人中青兕。

万里游踪今似昨，千秋公议非耶是。叹读书、学剑两无成，真堪耻。

行不得，胸怀事。寿百岁，徒然耳。剩几杯美酒，数行清泪。

莽莽乾坤真浩荡，纷纷儿子论生死。猛思量、佳处是谁知，沈沈睡。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。